ይህ ለልማት የተፈለገው ቆላማ በረሀ ስፍራ በጣም ለኑሮ የማይመችና አደገኛ አውሬዎች የሞሉበት በመሆኑ እንዲህ ዓይነት ሰፋፊ የእርሻ ልማት መናኸሪያ ከመሆኑ በፊት ድንግል መሬት እንደሆነ ጠፍ ሆኖ ይኖር ነበር እንጅ የሚያርሰውም አልነበረም፡፡ በዚህም ምክንያት ሰው የሚኖረው በደጋውና ወይና ደጋው የአካባቢው ሥፍራዎች ላይ ብቻ ነበር፡፡ እነዚህ ኗሪዎች ደግሞ ሙሉ ለሙሉ አማሮች ናቸው፡፡ እነኝህ አማሮች የአገሬው ኗሪዎች ወደዚያ ቆላማ ሥፍራ ሊሔዱ የሚገደዱበት ብቸኛ አጋጣሚ ቢኖር ይህ የቅባት እህልና የጥጥ ምርት የዓለም አቀፍ ገበያ አስቀድሞ ሱዳን ውስጥ ገብቶ ስለነበር የእርሻ መሬት ፍለጋ ሱዳኖች እንደፍልፈል በየጊዜው ድንበር እያለፉ መሬት የመውሰድ፣ ድንበራቸውን ለማስፋት ጥረት ስለሚያደርጉ እነሱን አልፈው ከገቡበት ሥፍራ አስለቅቆ ድንበሩን ለማስከበር ብቻ ነበር አገሬው (አማራው) በረሀውን የሚረግጠው፡፡
